Pielikums

Ādažu novada pašvaldības

23.08.2024. rīkojumam Nr. ĀNP/1-6-1/24/60

**Metodisko materiālu un ideju konkursa "Digitālo kompetenču pielietošana mācību procesā vispārējās izglītības iestādēs” nolikums**

**I. Vispārīgie jautājumi**

1. Nolikums nosaka kārtību, kādā organizē metodisko materiālu un ideju konkursu "Digitālo kompetenču pielietošana mācību procesā vispārējās izglītības iestādēs” (turpmāk – Konkurss), izvērtē iesniegtos materiālus un nosaka uzvarētājus.
2. Konkursa mērķis apkopot iesniegtos metodiskos materiālus un mācību procesā īstenojamās idejas pielietojot digitālos risinājumus (turpmāk – Darbi), veicinot digitālo kompetenču attīstību izglītības procesā un izveidot metodisko materiālu "ideju krātuvi" inovatīvo risinājumu ieviešanai un popularizēšanai Ādažu novadā.
3. Konkursu organizē Ādažu novada pašvaldības Centrālās pārvaldes Izglītības un jaunatnes nodaļa.
4. Konkursa dalībnieki ir Ādažu novada vispārējās izglītības iestāžu pedagogi (turpmāk – Dalībnieki).
5. Konkurss tiek organizēts atbilstoši Rīcības programmas “Izglītības digitālā transformācija Ādažu novadā 2024. - 2027. gadam” vidēja termiņa ieviešanas plāna 7.1. un 7.4. apakšpunktam.

**II. Darbu iesniegšanas nosacījumi**

1. Darbus iesniedz trīs kategorijās:
	1. rotaļnodarbību plāni ar digitālo rīku integrāciju (pirmsskolas posmā);
	2. stundu plāni ar digitālo rīku integrāciju;
	3. idejas un risinājumi digitālo tehnoloģiju efektīvai izmantošanai izglītībā.
2. Pieteikšanās dalībai Konkursā un Darbu iesniegšana notiek elektroniski no 2024. gada 4. oktobra līdz 4. novembrim, nosūtot aizpildītu un ar drošu elektronisko parakstu parakstītu pieteikumu (1. pielikums) un metodiskos materiālus elektroniskā formātā, ievērojot norādītos tehniskos un satura kritērijus, uz e-pasta adresi: dome@adazunovads.lv. Darbu pieteikumu var iesniegt, izmantojot oficiālo elektronisko adresi portālā [www.latvija.gov.lv](http://www.latvija.gov.lv).
3. Dalībnieks var iesniegt ne vairāk kā 3 (trīs) Darbus.
4. Darbam var būt viens vai vairāki autori vai autoru grupa (detalizēta informācija jānorāda pieteikumā).
5. Darbi var tikt publicēti, norādot autoru vai autoru grupu, un var tikt izmantoti izglītības nolūkos bez papildu atlīdzības.
6. Konkursa norisēs iegūto personas datu apstrādes pārzinis ir Ādažu novada pašvaldība (reģ. Nr. 90000048472, Gaujas iela 33A, Ādaži, Ādažu novads, LV-2164). Papildu informācija par personas datu apstrādi ir publicēta pašvaldības tīmekļvietnes [www.adazunovads.lv](http://www.adazunovads.lv) sadaļā “Privātuma politika”.

**III. Vērtēšana un rezultātu paziņošana**

1. Darbus vērtē Konkursa vērtēšanas komisija (turpmāk – Komisija) 3 (trīs) locekļu sastāvā.
2. Komisijas sastāvu nosaka ar pašvaldības domes priekšsēdētājas rīkojumu.
3. Komisija veic vērtējumu 5 (piecu) punktu skalā atbilstoši šādiem kritērijiem:
	1. inovācija - jaunums un radošums (0-5 punkti);
	2. praktiskums - lietderība un vieglums integrācijai mācību procesā (0-5 punkti);
	3. ietekme - ietekme uz izglītojamo mācīšanos un digitālo kompetenču attīstību (0-5 punkti);
	4. kvalitāte - metodiskā materiāla un idejas kvalitāte, skaidrība un detalizācija (0-5 punkti).
4. Komisijas locekļi individuāli aizpilda un paraksta vērtēšanas lapu, norādot katram Darbam piešķirto punktu skaitu (2. pielikums), izņemot, ja vērtējums var ietekmēt viņu radinieku vai darījumu partneru personiskās vai mantiskās attiecības. Šādā gadījumā Komisijas locekļi attiecīgā Darba vērtēšanā nepiedalās.
5. Komisijas locekļu vērtējumus summē, iegūst katra Darba novērtējuma kopējo punktu skaitu. Ja vairākiem Darbiem ir vienāds punktu skaits, Komisija balsojot pieņem lēmumu. Par Konkursa uzvarētāju atzīst Darba autoru (vai autoru grupu), kurš ieguvis lielāko punktu skaitu, vai kurš saņēmis Komisijas locekļu vairākuma balsis.
6. Konkursa uzvarētāju nosaka katrā kategorijā. Divu labāko Darbu autori katrā kategorijā tiek apbalvoti ar pateicības rakstiem un veicināšanas balvām. Kopējais balvu fonds no pašvaldības budžeta līdzekļiem ir 900 (deviņi simti) *euro*.
7. Komisija var lemt par balvu pārdali, atbilstoši Darbu skaitam un kvalitātes rādītājiem.
8. Konkursa rezultātus publicē pašvaldības tīmekļvietnē [www.adazunovads.lv](http://www.adazunovads.lv), sadaļā “Izglītība / Izglītības jaunumi” līdz 2024. gada 19. novembrim, un uzvarētāji informēti personīgi, vienojoties par balvas saņemšanas kārtību.

|  |  |
| --- | --- |
| Pašvaldības domes priekšsēdētāja | Karīna Miķelsone |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU